
1. ZÁKLADNÉ ÚDAJE
1.1. Číslo podľa štátneho zoznamu, ak je pridelené 

V štátnom zozname je chránené územie evidované pod číslom 831.
1.2. Príslušnosť k európskej sústave chránených území a územiam medzinárodného významu 

Prírodná rezervácia Javorinka je súčasťou územia európskeho významu SKUEV0288 Kysucké Beskydy (kód druhu chránenej nehnuteľnosti 110), ktoré je uvedené vo výnose Ministerstva životného prostredia Slovenskej republiky č. 3/2004 5.1 zo 14. júla 2004, ktorým sa vydáva národný zoznam území európskeho významu. Rozhodnutím Komisie č. 2008/218/ES z 25. januára 2008 bol podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý zoznam lokalít európskeho významu v alpskom biogeografickom regióne, ktorého súčasťou je aj predmetné územie.  
1.3. Kategória a názov územia 

Kategória: prírodná rezervácia (PR) 
Názov územia: Javorinka
1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 

PR Javorinka bola vyhlásená vyhláškou Ministerstva životného prostredia Slovenskej republiky č. 83/1993 Z. z. z 23. marca 1993, ktorou bol v území ustanovený 5. stupeň ochrany. 
1.5. Celková výmera chráneného územia a jeho ochranného pásma 

Celková výmera PR Javorinka je 35,52 ha. Ochranné pásmo nebolo osobitne vyhlásené a platí ochranné pásmo do vzdialenosti 100 m smerom von od hranice PR v zmysle  § 17 ods. 7 zákona č. 543/2002 Z. z. o ochrane prírody a krajiny v znení neskorších predpisov a na jeho území platí 3. stupeň ochrany. 
Obr. 1 Vymedzenie PR Javorinka

[image: image4.png]



SVM50 © Úrad geodézie, kartografie a katastra SR, 2000, č.040/010205-AG, mapový list 26-32, Štátny zoznam osobitne chránených častí prírody SR
Celá výmera PR Javorinka je v katastri vedená na časti parcely č. 2817/1 registra C katastra nehnuteľností v k. ú. Zázrivá, list vlastníctva pre C stav je nezaložený. V stave registra E katastra nehnuteľností sa jedná o parcely č. 9183/7 – časť parcely na liste vlastníctva č. 9969 a parcely č. 9184/6-časť, 9184/7-časť, 9184/8-časť, 9184/9-časť, 9184/10-časť na liste vlastníctva č. 6224.

1.6. Súčasný stav predmetu ochrany 

1.6.1. Prírodné pomery 

Geografická poloha 

Geograficky je územie vymedzené na severozápadnom Slovensku a patrí do Alpsko-himalájskej sústavy, podsústavy Karpaty, provincie Západné Karpaty, subprovincie Vonkajšie Západné Karpaty, oblasti Stredné Beskydy, celok Kysucká vrchovina, podcelok Bystrická brázda. Územie gravitačne inklinuje ku Kysuciam, východne od kóty Zrúbanisko – 1004 m n. m., kóty Javorinka – 1210 m n. m., Okrúhlica – 1163 m n. m. vo výškovom rozpätí 875 m n. m. – 1210 m n. m. 
Územie sa nachádza v Žilinskom kraji, okres Dolný Kubín, obec Zázrivá, k.ú. Zázrivá. Je súčasťou CHKO Kysuce.
Geologické pomery

Charakteristickým rysom geologickej stavby územia je príslušnosť k flyšovému pásmu. Od tektonického štýlu až po základné horninové typy možno zdôrazniť niekoľko charakteristických znakov, ktoré ovplyvnili abiotu PR Javorinka. 
Tektonická stavba má zreteľné rysy príkrovovej stavby. Magurská jednotka je vnútornou časťou flyšového pásma. Bola vrásnená a v častiach presúvaná k severu až severozápadu. V PR Javorinka nachádzame príkrovovú jednotku bystrickú (pomenovaná podľa obce Nová Bystrica). Stratigrafia vrstevných sledov, najmä vďaka flyšovej sedimentácií, je značne monotónna. Striedanie vrstiev pieskovcov a ílovitých hornín sa mnohonásobne opakuje. Sú paleogenného veku. V bystrickej jednotke, vystupujú belovezské a bystrické vrstvy.

Belovezské vrstvy majú takmer totožný charakter ako belovezské vrstvy v račianskej jednotke. Charakterizujú ich pestré (zelené až červené) bridličnaté ílovce, striedajúce sa so zelenými, miestami sľudnatými textúrami, na vrstevných plochách s hieroglyfmi. Nachádzajú sa medzi Klubinou a Starou Bystricou, nad Novou Bystricou i v okolí osady Vychylovka – Šudovci. 

Bystrické vrstvy (pôvodne južná fácia zlínskych vrstiev) predstavujú najmladšie súvrstvie bystrickej jednotky. Pre ne sú charakteristické tvrdé, modrosivé, modravo až žltavo zvetrávajúce sliene s hrubolastúrnatým lomom (v literatúre bystrické sliene). Ďalším typickým znakom je flyšový cyklus týchto vrstiev: pieskovec (často glaukonitický, niekedy sklovitý) – ílovitý vápenec – slieňovec – ílovec. Pomer ílovcov a pieskovcov je približne 1 : 1.
Pedologické pomery
Pôdotvorný proces s vybraného územia má niekoľko špecifík. Prvé špecifikum je substrát (horniny a ich minerálne zloženie). Aj keď horniny môžeme rozdeliť na pieskovce a ílovce, ich minerálne zloženie je premenlivé. Pieskovce môžu byť zložené dominujúco zo silikátov (živce, sľudy a pod.), oxidov kremíka (kremeň), ale aj karbonátov (kalcit, dolomit), prípadne opracovaných úlomkov hornín širokého spektra typov (žuly, fylity, kremence, vápence a pod.), zastúpených v polohách hrubozrnnejších pieskovcov až zlepencov. Rozdielny chemizmus sa následne odráža aj v pôdnych subtypoch a varietach. Druhým špecifikom sú klimatické podmienky, ktoré výrazne ovplyvňujú vývoj pôdnych horizontov. Vysoké zrážkové úhrny v kombinácií s reliéfom a schopnosťou sorbovať vodu v pôde, menia zloženie pôdnych horizontov. 
Pôdne druhy v území:
Pôdy piesočnato - hlinité, obsah ílovitých častí 20 – 30 %. Na flyšových pieskovcoch, zaberajú prevažnú časť územia (obvod V. Rače, severne od Starej Bystrice a pod.).

Pôdy hlinité, 30 – 45 % ílovitých častíc, vyskytujú sa na vápenatých pieskovcoch, piesočnatých vápencoch a slieňoch (bystrické vrstvy).

Pôdne typy
Pôdne typy sú výsledky pôdotvorného procesu, ktoré možno triediť a identifikovať podľa diagnostických horizontov, niekedy v kombinácií s pôdotvorným substrátom (horninami). Pôdny typ podľa morfogenetického klasifikačného systému pôd ČSFR (1991), v zátvorke súbežne uvádzané taxonómie, napr. geneticko agronomická klasifikácia (Hraško J., a kol., 1987), resp. lesnícka typológia (Šály R., 1962). 

Kambizem (hnedá pôda resp. hnedá lesná pôda) Cambisol
Patrí do skupiny pôd hnedých, charakteristickým znakom je B-horizont, ktorý má hrúbku približne ako A horizont, výraznejšiu farbu uvoľňovaním železa z prvotných (horninových) silikátov s difúznym rozptyľovaním, najmä vo vrchnej časti horizontu (proces hnednutia), má výraznejšiu makroštruktúru ako C horizont (polyedrickú až prizmatickú). A horizont je čierny až čiernohnedý (od rozloženej organickej hmoty). 

Zmeny substrátu, morfológie, mikroklimatických podmienok, zrnitosť, schopnosť udržiavať vodu, sa odráža na pomerne širokej škále subtypov. Najčastejšie sa vyskytuje kambizem typická (hnedá lesná pôda typická) Eutrick Cambisol. Patrí medzi nasýtené pôdy. Kambizem psefitická (hnedá lesná pôda rankrova) je subtyp s väčším zastúpením skeletnatých zvetranín silikátových hornín, blízky pôdnemu subtypu ranker kambizemný (rankrová pôda hnedá) Ranker. Subtyp kambizem rendzinova (hnedá lesná pôda karbonátová) Calcic Cambisol. Je vyvinutý na horninách s vyšším podielom karbonátov (tmel pieskovcov, sliene a pod.), ktoré v B-horizonte sú čiastočne vylúhované a C-horizont má karbonátový charakter. Kambizem pseudoglejová (hnedá lesná pôda oglejená) Stagnogleic Camisol s charakteristickým mramorovaním B horizontu, ktorý vzniká kolísaním nasýtenia povrchovou vodou (najmä zrážkami). Špecifický charakter má podtyp podzol kambizemný (podzol hnedý) Spodo-dystric Cambisol, ktorý má skôr prechodný charakter k podzolom. Má zastúpený hnedohrdzavý podzolový B horizont, niekedy však iba jeho náznaky. 

Rozšírenie kambizemí v území je dominantné. Rozšírenie subtypov je omnoho mozaikovitejšie, reagujúce na nadmorské výšky (najvyššie polohy uprednostňujú podzol kambizemný, ranker kambizemný, najmä ak je vyhovujúci substrát a danosti reliéfu. Kambizem typická nasýtená má dominujúce rozšírenie v nadmorských výškach 700 – 800 m, na minerálne bohatších zvetralinách (napr. silikato-karbonátové horniny flyšového pásma).

Klimatické pomery

Územie patrí do chladnej klimatickej oblasti s mierne chladným okrskom má priemernú teplotu v júli 12-16 °C, krátke leto (menej ako 20 letných dní), je veľmi vlhká. Širšie vegetačné obdobie trvá 180 – 200 dní – priemerná denná teplota 5 °C a viac, užšie vegetačné obdobie trvá 100 – 125 dní – priemerná denná teplota 10 °C a viac. Priemerný ročný úhrn zrážok je 900 – 1200 mm s prevahou v letnom období. Priemerný počet dní so snehovou pokrývkou je 100 – 140. 
Hydrologické pomery
Voda, ako jedna z limitujúcich zložiek prírodného systému, je aj v tejto oblasti významnou súčasťou abioty. Územie je typickým flyšovým územím so striedaním vrstiev pieskovcovej povahy s vrstvami tvorenými ílovcami.

Celé územie spadá do chránenej vodohospodárskej oblasti Beskydy – Javorníky. Územie sa nachádza v povodí rieky Bystrice, pričom vody zadržané v PR Javorinka sa vlievajú do Riečnického potoka, ktorý sa vlieva do vybudovanej vodárenskej nádrže VN Nová Bystrica. 
Všeobecný opis hydrologických pomerov územia 
Kolektormi, t.j. horninami schopnými prepúšťať, niekedy i akumulovať podzemnú vodu sú pieskovce. V tejto oblasti najlepšie vlastnosti majú pieskovce solanských vrstiev, ale aj zlínských vrstiev. Obeh podzemných vôd je však závislý aj od ich rozpukania, tektonického porušenia a niekedy i rozovretia puklín a vytvorenia podzemných dutín. Ílovcové vrstvy sú z hľadiska obehu podzemných vôd veľmi problémovým prostredím. Skoro vždy vytvárajú bariéru pohybu vôd a vo väčšine prípadov sú hlavnou príčinou relatívne plytkého obehu podzemných vôd. Veľmi často na nich vyvierajú početné pramene typu vrstevných prameňov, skoro vždy však menších výdatností. Naviac prevlhčenie ílov môže viesť ku gravitačným pohybom na svahu a vzniku zosuvov. Paradoxne odtrhová plocha odkryje vrstevný sled vo svahu a prameň sa “posunie” hlbšie do svahu a môže medzi odtrhom a celom vytvoriť depresiu, ktorá sa zapĺňa vodou. Postupným vývojom sa tieto depresie môžu meniť na svojrázne biotopy. 

Odvodňovacie ryhy sú častou prekryté zvetralinou, v ktorej sa voda z vrstevných prameňov stráca a opätovne vyviera ako suťový prameň. Výdatnosť len málokedy prekračuje 0,1 – 0,3 l/s,  často sú to len stotiny l/s. Špecifická situácia vzniká v masívnych pieskovcoch, kde široko rozšírené trhliny môžu vytvárať celú sústavu dutín, ktoré výrazne zvyšujú akumulačnú schopnosť flyšového masívu. Určite k tomu prispieva rozsiahla hrebeňová poloha i veľký spád medzi územím infiltrácie a prameňmi. Celá séria prameňov, sú odvodňované ryhami, a výmoľmi (určite odvodňujú svah aj pri roztápaní snehu), niektoré sú celoročne zavodnené, iné iba občasne. Flyšové pramene vo všeobecnosti majú priamu súvislosť so zrážkami a v suchých obdobiach mnohé zanikajú. 

Chemické zloženie vôd prameniacich vo flyšovom prostredí je kalciovo-hydrogénuličitanové. Priemerná mineralizácia je 0,07 – 0,42 g/l. Podľa vápnosti hornín, v konkrétnom prostredí, je možné zaznamenať i lokálne vyššie hodnoty (napr. pramene v solanských vrstvách). 
Vegetácia, flóra PR Javorinka 

Biotopy

Charakter biotopov menšieho územia je daný flyšovým podložím a nadmorskými výškami od cca 900 m n. m. v dolnej časti pri prieseku po 1210 m n. m. na vrchole Javorinky. Prevládajú biotopy so zastúpením horských druhov rastlín. V oblasti sa prejavuje vápnitejšie podložie Kysuckej vrchoviny a blízkosť horského masívu Malej Fatry.

Územie má lesnatý charakter so zvyškami starých porastov Jedľovo-bukových kvetnatých lesov Ls5.1 a Javorovo-bukových horských lesov Ls5.3 v okolí veľkého prameniska.
V lesných porastoch je významný aj komplex prameniskových biotopov Pr1, Pr2 Prameniská horského a podhorského stupňa s druhmi bázických pramenísk. V blízkom okolí je významný prioritný biotop európskeho významu Tr8b Kvetnaté horské psicové porasty na silikátovom substráte v hrebeňových polohách a okolí prístupových ciest a chodníkov, fragmenty z tohto biotopu zasahujú aj do ochranného pásma PR. 

Tab. č.1 Prehľad biotopov 

	Kód biotopu/ kód NATURA 2000
	Názov biotopu
	Významnosť biotopu 
	Výmera v CHÚ
	% z celkovej výmery CHÚ

	Pr1, Pr2
	Prameniská horského a podhorského stupňa (komplex)
	NV
	0,5 ha
	1-2%

	(Tr8b / 6230*)
	Kvetnaté vysokohorské a horské psicové porasty na silikátovom substráte 
	EV prioritný
	fragmenty v OP
	

	Ls5.1 / 9130
	Bukové a jedľovo-bukové kvetnaté lesy
	EV
	19 - 20 ha
	57 %


	Ls5.3 / 9140
	Javorovo-bukové horské lesy
	EV
	2,5 - 3 ha
	8 %


Popis biotopov

Nelesné biotopy

Komplex Pr1+Pr2 Prameniská horského stupňa a prameniská pahorkatín na nevápencových horninách (NV).

Sú súčasťou lesných porastov, napriek tomu tvoria výrazné spoločenstvá v lesnom podraste. V oblasti pramenných zdrojníc horských potokov majú aj rozsiahlejší výskyt. K charakteristickým druhom patria: žerušnica horká pravá (Cardamine amara ssp. amara), záružlie močiarne horské (Caltha palustris ssp. laeta), ostrica oddialená (Carex remota), slezinník striedavolistý (Chrysosplenium alternifolium), soldanelka karpatská (Soldanella carpatica), škarda močiarna (Crepis paludosa), veronika potočná (Veronica beccabunga), veronika horská (V. montana), netýkavka nedotklivá (Impatiens noli-tangere), nezábudka močiarna (Myosotis scorpioides agg.), deväťsil biely (Petasites albu), z horských druhov starček subalpínsky (Senecio subalpinus), metlica trsnatá (Deschampsia cespitosa), hviezdica kuričkovitá (Stellaria alsine), štiav alpínsky (Acetosa arifolia), mačucha cesnačkovitá (Adenostyles alliariae), mliečivec alpínsky (Cicerbita alpina), ruža ovisnutá (Rosa pendulina).

 V tejto časti  Kysuckej vrchoviny (Riečnica, Zázrivá) sú aj zaujímavé prameniská na vápnitejšom podloží s druhmi fialka dvojkvetá (Viola biflora), kortúza Matthioliho (Cortusa matthioli), valeriána trojená (Valeriana tripteris), vstavačovec Fuchsov (Dactylorhiza fuchsii), zistený bol aj v regióne ojedinelý výskyt ďalších druhov ako je arábka dúškolistá lesklá (Arabis soyeri ssp subcoriacea),  stokráska Micheliho (Bellidiastrum michelii), charakteristických už pre penovcové prameniská. Zasahujú tu aj druhy z okolitých javorovo-bukových horských lesov. 

Tr8b/ 6230*Kvetnaté vysokohorské a horské psicové porasty na silikátovom substráte  (EV)

V nadväznosti na ochranné pásmo PR zasahujú sekundárne horské typy z exponovaných hrebeňových polôh  Okrúhlice v nadmorských výškach od cca 1140 – 1160 m n. m.. Dominantné sú porasty psice tuhej (Nardus stricta) a metlušky krivolakej (Avenella flexuosa),  z ďalších druhov psinček tenučký (Agrostis capillaris), plevnatec položený (Danthonia decumbens), nátržník vzpriamený (Potentilla erecta), štiavička obyčajná (Acetosella vulgaris), veronika lekárska (Veronica officinalis), fialka psia (Viola canina), iskerník hájny (Ranunculus nemorosus), jastrabník Lachenalov (Hieracium lachenalii), krížavka jarná (Cruciata glabra), chlpánik obyčajný (Pilosella officinarum), z horských druhov nátržník zlatý (Potentilla aurea), lipnica širokolistá (Poa chaixii), plesnivček lesný (Omalotheca sylvatica), šafran spišský (Crocus discolor), z chránených druhov zvonček hrubokoreňový (Campanula serrata) - európsky významný, prioritný druh. Druhy menej náročné na negatívne vplyvy sukcesie (napr. aj zvonček hrubokoreňový) sa z týchto porastov môžu šíriť až do malých prieluk ochranného pásma PR Javorinka.

Lesné biotopy 

Ls5.1/ 9130 Bukové a jedľovo-bukové kvetnaté lesy

Vápnitejšie flyšové podložie Kysuckej vrchoviny vytvára priaznivé podmienky pre výskyt hlavných drevín biotopu – buka lesného (Fagus sylvatica) a jedle bielej (Abies alba), s výskytom smreka obyčajného (Picea abies) v skupinách na prevažujúcich severných expozíciách. V prímesi je zastúpený javor horský (Acer pseudoplatanus) a jarabina vtáčia (Sorbus aucuparia). Krovitá etáž je nevýrazná (zmladenie drevín zo stromovej etáže). V bylinnom podraste prevládajú druhy bučinové, miestami polosutinové, s prítomnosťou horských druhov: kopytník európsky (Asarum europaeum), hluchavník žltý (Galeobdolon luteum), srnovník purpurový (Praenanthes purpurea), lipkavec marinkový (Galium odoratum), podbelica alpínska (Homogyne alpina), kokorík praslenatý (Polygonatum verticillatum), ostružiny (Rubus sp.), veronika horská (Veronica montana), pakost smradľavý (Geranium robertianum), mliečnik mandľolistý (Tithymalus amygdaloides), viaceré druhy papradí a i. Významný je výskyt chráneného druhu huby misôčka tmavá (Pseudoplectania melaena) a machu kyjanôčka zelená (Buxbaumia viridis).
Zaberajú vypuklé a rovné terénne tvary v porastoch rezervácie 4247c, 4248 a v poraste pod cestou 4246a s rozlohou spolu cca 19 – 20 ha.

Ls5.3/9140 Javorovo-bukové horské lesy

Flyšové podložie v oblasti ich výskytu obohacujú aj viaceré prameniská s bázickými druhmi, tieto je možné hodnotiť ako súčasť lesného prostredia, spolu vytvárajú podrast, charakteristický pre uvedený biotop. Zastúpenie drevín: buk lesný (Fagus sylvatica) cca 30-40 %, jedľa biela (Abies alba) 15-20%, v prímesi javor horský (Acer pseudoplatanus), jarabina vtáčia (Sorbus aucuparia), smrek obyčajný (Picea abies), vŕba rakyta (Salix caprea), v krovitom podraste ostružiny (Rubus sp.) a horské druhy: ruža ovisnutá (Rosa pendulin), zemolez čierny (Lonicera nigra), a i.. Druhy z bylinného podrastu (a súčasne z okolia pramenísk): kortúza Matthioliho (Cortusa matthioli), škarda močiarna (Crepis paludosa), slezinník striedavolistý (Chrysosplenium alternifolium), deväťsil biely (Petasites albus), mačucha cesnačkovitá (Adenostyles alliariae), štiav alpínsky (Acetosa arifolia), veronika horská (Veronica montana), valeriána trojená (Valeriana tripteris), iskerník chlpatý (Ranunculus lanuginosus), fialka dvojkvetá (Viola biflora), pakost smradľavý (Geranium robertianum), pakost lesný (G. sylvaticum), kuklík potočný (Geum rivale), metlica trsnatá (Deschampsia cespitosa), chlpaňa lesná (Luzula sylvatica), silenka červená (Silene dioica). Z chránených druhov boli zistené soldanelka karpatská (Soldanella carpatica) a vstavačovec Fuchsov (Dactylorhiza fuchsii), celkovo vyššie zastúpenie majú horské druhy. 

Reprezentujú ich časti porastov 4248 a 4246 C v okolí veľkého prameniskového komplexu s chránenými druhmi spolu na ploche cca 3 ha

Ako biotopy s prirodzeným zložením drevín a prímesou skupín smreka je možné hodnotiť staršie 140 -150 ročné porasty v dolnej a strednej časti prírodnej rezervácie, zaberajú cca 65 % územia v nadm. výške od cca 910 - 1060m. Hornú časť rezervácie až po vrchol Javorinky (1210 mnm) tvoria prevažne 50-70 ročné sekundárne smrečiny na s prímesou buka, jedle, jarabiny a javora horského, s predpokladaným zvyšovaním podielu týchto primiešaných drevín. Tieto porasty pravdepodobne vznikli zalesnením bývalých pasienkov okolo hrebeňa Okrúhlice a Javorinky.

Z hľadiska fytogeografického začlenenia (Futák 1980) územie patrí do oblasti západokarpatskej flóry (Carpaticum occidentale), do obvodu západobeskydskej flóry (Beschidicum occidentale), do okresu Západné Beskydy. 

Chránené, ohrozené a regionálne vzácne druhy:

Z chránených druhov rastlín boli zistené: rebrovka rôznolistá (Blechnum spicant), vstavačovec Fuchsov (Dactylorhiza fuchsii), plavúň pučivý (Lycopodium annotinum), soldanelka karpatská (Soldanella carpatica), z húb misôčka tmavá (Pseudoplectania melaena), saprofytický druh pralesovitých bučín na odumretom dreve jedlí, mach kyjanôčka zelená (Buxbaumia viridis). 
V ochrannom pásme môže zasahovať z psicových porastov na Okrúhlici zvonček hrubokoreňový (Campanula serrata), európsky významný druh.
Z ohrozených druhov z aktuálneho červeného zoznamu sa vyskytujú: ostrica žltá (Carex flava agg.), šafran spišský (Crocus discolor), kruštík širokolistý (Epipactis helleborine ssp. helleborine), jednokvietok veľkokvetý (Moneses uniflora), bielokvet močiarny (Parnassia palustris), vemenník dvojlistý (Platanthera bifolia), pravdepodobne aj chlpánik oranžový (Pilosella aurantiaca) a  sedmokvietok európsky (Trientalis europaea).

Z regionálneho hľadiska je významný výskyt v regióne zriedkavých horských druhov: horec luskáčovitý (Gentiana asclepiadea), starček subalpínsky (Senecio subalpinus), mačucha cesnačkovitá (Adenostyles aliariae), mliečivec alpínsky (Cicerbita alpina), podbelica alpínska (Homogyne alpina), ruža ovisnutá (Rosa pendulina).

Na vápnitých prameniskách v  PR Javorinka a v jej okolí boli zistené arábka dúškolistá lesklá (Arabis soyeri ssp. subcoriacea), stokráska Micheliho (Bellidiastrum michelii), valeriána trojená (Valeriana tripteris), kortúza Matthioliho (Cortusa matthioli), fialka dvojkvetá (Viola biflora), s výskytom v regióne iba v tejto oblasti.
Ďalšie charakteristické druhy rastlín sú uvedené pri popise biotopov.
Tab. č.2 Chránené druhy rastlín

	Vedecký názov taxónu
	Slovenský názov taxónu
	Významnosť druhu 
	§
	Kategória IUCN
	Viazanosť na biotop
	Početnosť populácií

	Campanula serrata
	zvonček hrubokoreňový
	P, EV
	x
	
	Tr8b
	desiatky 

	Dactylorhiza fuchsii
	vstavačovec Fuchsov
	
	x
	VU
	bázické pramenisko
	10-20

	Epipactis purpurata
	kruštík modrofialový
	
	x
	VU
	Ls5.1
	predpokladaný výskyt

	Lycopodium annotinum
	plavúň pučivý
	
	x
	LR:nt
	Ls5.1, 5.2
	10-20

	Soldanella carpatica
	soldanelka karpatská
	
	x
	LR:nt
	Pr1,

Ls5.3
	desiatky 

	Pseudoplectania melaena
	misôčka tmavá
	
	x
	VU
	Ls5.1
	


Tab. č.3 ďalších ohrozených druhov rastlín v zmysle aktuálneho červeného zoznamu

	Vedecký názov taxónu
	Slovenský názov taxónu
	Kategória IUCN
	Viazanosť na biotop
	Početnosť populácie

	Carex flava agg.
	ostrica žltá
	LR:nt
	bázické pramenisko
	desiatky

	Crocus discolor
	šafran spišský
	LR:nt
	Tr8b,

ekoton
	desiatky

	Epipactis helleborine 
	kruštík širokolistý
	LR:nt
	ekoton, Ls5.1
	10 - 20

	Lilium martagon
	ľalia zlatohlavá
	LR:nt
	Ls5.1, ekoton
	10 - 20

	Listera ovata
	bradáčik vajcovitý
	VU
	ekoton
	10 - 20

	Moneses uniflora
	jednokvietok veľkokvetý
	LR:nt
	ekoton
	predpokladaný výskyt

	Trientalis europaea
	sedmokvietok európsky
	LR:nt
	Tr8b, ekoton
	predpokladaný výskyt


Zoológia PR Javorinka
Zo zoogeografického hľadiska fauna chráneného územia PR Javorinka prináleží do eurosibírskej podoblasti palearktickej oblasti. Živočíšne spoločenstvá majú charakter západokarpatskej podhorskej a horskej fauny.

V minulosti územie pokrývali súvislé lesy tvorené prevažne bukovými, jedľovo-bukovými a smrekovo-jedľovo-bukovými porastami, ktoré boli v priebehu valašskej a kopaničiarskej kolonizácie v 17. a 18. storočí na časti územia odlesnené. Na týchto plochách vznikali pasienky. V súčasnosti sú tieto bývalé pasienky porastené smrekovými 70 – 80 ročnými porastami – JPRL č. 4247c2, 4248b, 4249b, 4249c. Zvyšky pôvodných prírodných lesov sa nachádzajú v porastoch JPRL č. 4246c, 4247c, 4248a. Jedná sa o viacetážové smrekovo – jedľovo – bukové porasty, v malej časti javorovo – bukové horské lesy vo veku vrchnej etáže 120 rokov a viac. Dôležitým faktorom pre výskyt fauny je taktiež vlhká a chladná klíma, vyššia nadmorská výška 875 m n. m. až 1210 m n. m., severná expozícia a množstvo pramenísk a výmokov. Z ekologického hľadiska v území prevládajú druhy viazané na horské pralesné  spoločenstvá, najmä malakofauna a entomofauna.

Medzi typických zástupcov tejto oblasti patria montánne druhy, napriek relatívne nízkym nadmorským výškam sa tu vďaka chladnej klíme vyskytujú aj typické boreomontánne druhy, z bezstavovcov napríklad mäkkýš vrasienka horská (Discus ruderatus) – pralesný druh, z chrobákov takisto vzácne pralesné druhy Palaeocallidium coriaceum, Carabus irregularis,  stavovce sú zastúpené druhmi ako mlok horský (Triturus alpestris), mlok karpatský (Triturus montandoni), tesár čierny (Dryocopus martius), bocian čierny (Ciconia nigra), tetrov hlucháň (Tetrao urogallus), orol skalný (Aquila chrysaetos), výr skalný (Bubo bubo), sluka lesná (Scolopax rusticola), piskor horský (Sorex alpinus). 

Medzi živočíchy, ktoré sa na území vyskytujú ako pozostatky doby ľadovej, tzv. glaciálne relikty, ktoré predstavujú zachovalé ostrovčeky spoločenstiev a druhov, rozšírených v minulých vývojových obdobiach našej prírody na rozsiahlejších územiach patria druhy ako napríklad ďateľ trojprstý (Picoides tridactylus), kuvik kapcavý (Aegolius funereus), kuvik vrabčí (Glaucidium passerinum), myšovka horská (Sicista betulina). 

Veľký význam má územná a druhová ochrana živočíchov v záujmovom území so západnou hranicou rozšírenia na Slovensku, ale i v rámci strednej Európy s migráciou do Českej republiky a Poľska, medzi ktoré patria veľké šelmy ako medveď hnedý (Ursus arctos), rys ostrovid (Lynx lyns) a vlk dravý (Canis lupus). 
Stupeň poznania oblasti zo zoologického hľadiska 

Územie PR Javorinka je z hľadiska úrovne poznania základných systematických skupín živočíchov pomerne málo preskúmané. Určitý posun nastal po vyhlásení CHKO Kysuce, ktorá zabezpečuje systematický výskum. Boli vykonané inventarizačné výskumy malakofauny, entomofauny, avifauny a systematický zber údajov o výskyte veľkých šeliem. V tabuľkovom prehľade je uvedený výskyt zaznamenaných druhov živočíchov v PR Javorinka. 
Tab. č.4 Druhy živočíchov v PR Javorinka 

	Vedecký názov taxónu

 
	Slovenský názov taxónu

 
	Významnosť druhu 


	Dohovory a smernice
	Kategória IUCN
	Poznámka

 

	
	
	
	HD
	Bonn
	Bern
	Birds
	Cites
	
	

	obojživelníky – Amphibia
	 
	 
	 
	 
	 
	 
	 
	 
	 

	Rana temporaria
	skokan hnedý
	 
	5
	 
	3
	 
	 
	LR
	 

	Salamandra salamandra
	salamandra škvrnitá
	NV
	 
	 
	3
	 
	 
	LR
	 

	Triturus alpestris
	mlok horský
	NV
	 
	 
	3
	 
	 
	VU
	okrúhlica 

	Triturus montandoni
	mlok karpatský
	EV
	 
	 
	2
	 
	 
	VU
	okrúhlica 

	plazy – Reptilia
	 
	 
	 
	 
	 
	 
	 
	 
	 

	Vipera berus
	vretenica severná
	NV
	4
	 
	2
	 
	 
	VU
	 

	vtáky – Aves
	 
	 
	 
	 
	 
	 
	 
	 
	 

	Accipiter gentilis
	jastrab lesný
	 
	 
	2
	2
	 
	2
	LR
	 

	Accipiter nisus
	jastrab krahulec
	 
	 
	2
	2
	 
	2
	LR
	 

	Aegolius funereus
	kuvik kapcavý
	EV
	 
	 
	2
	1
	2
	NE
	 

	Anthus trivialis
	ľabtuška hôrna
	 
	 
	 
	2
	 
	 
	 
	 

	Aquila chrysaetos
	orol skalný
	EV
	 
	2
	2
	1
	2
	VU
	 

	Aquila pomarina
	orol krikľavý
	EV
	 
	2
	2
	1
	2
	LR
	 

	Bonasa bonasia
	jariabok hôrny
	EV
	 
	 
	3
	1
	 
	LR
	 

	Bubo bubo
	výr skalný
	EV
	 
	 
	2
	1
	2
	NE
	 

	Buteo buteo
	myšiak hôrny
	 
	 
	2
	2
	 
	2
	LR
	 

	Carduelis spinus
	stehlík čížik
	 
	 
	 
	2
	 
	 
	 
	 

	Certhia familiaris
	kôrovník dlhoprstý
	 
	 
	 
	2
	 
	 
	 
	 

	Ciconia nigra
	bocian čierny
	EV
	 
	2
	2
	1
	2
	LR
	 

	Columba oenas
	holub plúžik
	 
	 
	 
	3
	 
	 
	LR
	 

	Corvus corax
	krkavec čierny
	 
	 
	 
	 
	 
	 
	 
	 

	Cuculus canorus
	kukučka obyčajná
	 
	 
	 
	 
	 
	 
	 
	 

	Dryocopus martius
	tesár čierny
	EV
	 
	 
	2
	1
	 
	 
	 

	Erithacus rubecula
	červienka obyčajná
	 
	 
	 
	 
	 
	 
	 
	 

	Falco subbuteo
	sokol lastovičiar 
	 
	 
	2
	2
	 
	 
	LR
	 

	Fringilla coelebs
	pinka obyčajná
	 
	 
	 
	 
	 
	 
	 
	 

	Garrulus glandarius
	sojka škriekavá
	 
	 
	 
	 
	 
	 
	 
	 

	Glaucidium passerinum
	kuvičok vrabčí
	EV
	 
	 
	2
	1
	2
	NE
	relikt

	Loxia curvirostra
	krivonos smrekový
	 
	 
	 
	 
	 
	 
	 
	 

	Parus ater
	sýkorka uhliarka
	 
	 
	 
	 
	 
	 
	 
	 

	Parus montanus
	sýkorka čiernohlavá
	 
	 
	 
	 
	 
	 
	 
	 

	Parus palustris
	sýkorka hôrna
	 
	 
	 
	 
	 
	 
	 
	 

	Pernis apivorus
	včelár lesný
	EV
	 
	2
	2
	1
	2
	LR
	 

	Phoenicurus phoenicurus
	žltochvost lesný
	NV
	 
	2
	2
	 
	 
	LR
	 

	Phylloscopus collybita
	kolibiarik čipčavý
	 
	 
	 
	 
	 
	 
	 
	 

	Phylloscopus sibilatrix
	kolibiarik sypavý
	 
	 
	 
	 
	 
	 
	 
	 

	Phylloscopus trochilus
	kolibiarik spevavý
	 
	 
	 
	 
	 
	 
	 
	 

	Picoides tridactylus
	ďateľ trojprstý
	EV
	 
	 
	2
	1
	 
	 
	relikt

	Prunella modularis
	vrchárka modrá
	 
	 
	 
	 
	 
	 
	 
	 

	Scolopax rusticola
	sluka lesná
	NV
	 
	2
	3
	 
	 
	LR
	 

	Sitta europaea
	brhlík obyčajný
	 
	 
	 
	 
	 
	 
	 
	 

	Strix aluco
	sova lesná
	 
	 
	 
	 
	 
	 
	 
	 

	Strix uralensis
	sova dlhochvostá
	EV
	 
	 
	2
	 
	2
	LR
	 

	Sylvia atricapilla
	penica čiernohlavá
	 
	 
	 
	 
	 
	 
	 
	 

	Tetrao urogallus
	tetrov hlucháň
	EV
	 
	 
	3
	1
	 
	VU
	 

	Troglodytes troglodytes
	oriešok obyčajný
	 
	 
	 
	 
	 
	 
	 
	 

	cicavce - Mammalia
	 
	 
	 
	 
	 
	 
	 
	 
	 

	Canis lupus
	vlk dravý
	EV
	2,4
	 
	2
	 
	 
	LR
	 

	Cervus elaphus
	jeleň hôrny
	 
	 
	 
	 
	 
	 
	 
	 

	Lynx lynx
	rys ostrovid
	EV
	 2,4
	 
	3
	 
	2
	EN
	 

	Meles meles
	jazvec lesný
	 
	 
	 
	3
	 
	 
	VU
	 

	Sicista betulina
	myšovka horská
	NV
	4
	 
	2
	 
	 
	VU
	 

	Sorex alpinus
	piskor vrchovský
	NV
	 
	 
	3
	 
	 
	VU
	relikt

	Sus scrofa
	diviak lesný
	 
	 
	 
	 
	 
	 
	 
	 

	Ursus arctos
	medveď hnedý
	EV, P
	 2,4
	 
	2
	 
	2
	LR
	 


1.6.2 Stručný opis predmetu ochrany 

Predmetom ochrany pri vyhlásení prírodnej rezervácie v roku 1993 bolo v zmysle koncepcie podľa prof. Zlatníka ochrana fragmentov zriedkavých prirodzených jedľových bučín pralesného charakteru Kysuckej vrchoviny. Rezervácia zachytáva typickú pestrosť rôznych petrografických typov bystrickej jednotky flyšového pásma a ich vplyv na morfologický vývoj, hydrologické pomery a vegetáciu. 
Na základe ďalších výskumov v území a prijatej európskej legislatívy môžeme v súčasnosti definovať predmety ochrany PR Javorinka nasledovne.
Tab. č.5 Predmet ochrany - biotopy

	Kód biotopu/ kód NATURA 2000
	Názov biotopu
	Významnosť biotopu 
	Výmera v CHÚ
	% z celkovej výmery CHÚ

	Pr1, Pr2
	Prameniská horského a podhorského stupňa (komplex)
	národného významu
	0,5 ha
	1-2%

	Ls5.3 / 9140
	Javorovo-bukové horské lesy
	európskeho významu
	2,5 - 3 ha
	8 %

	Ls5.1 / 9130
	Bukové a jedľovo-bukové kvetnaté lesy
	európskeho významu
	19 - 20 ha
	57 %


Biotopy druhov živočíchov európskeho významu: vlk dravý (Canis lupus), rys ostrovid (Lynx lynx), medveď hnedý (Ursus arctos).
1.6.3. Hodnotenie stavu predmetu ochrany, stanovenie priorít ochrany 

Hodnotenie stavu biotopov európskeho významu, ktoré sú uvedené ako predmet ochrany podľa štandardných dátových formulárov (SDF).

Tab.č.6 Hodnotenie stavu predmetov ochrany PR Javorinka

	Hodnotenie biotopov

	biotop
	reprezenta- tívnosť na lokalite
	relatívna rozloha na lokalite
	zachova- nosť na lokalite
	stav biotopu v území
	stav biotopu v bioregiónu
	cieľ ochrany
	priorita

	Pr1, Pr2
	A
	B
	A
	A
	FV
	nutné udržanie stavu v území
	stredná

	Ls5.3 / 9140
	A
	B
	B
	A
	FV
	nutné udržanie stavu v území
	stredná

	Ls5.1 / 9130
	B
	A
	B
	B
	FV
	nutné zlepšenie stavu v území
	stredná


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Nastavenie priority cieľa ochrany je vo väzbe na stav biotopu v bioregiónu, tzn. v týchto konkrétnych prípadoch, keď je stav biotopu v celom bioregiónu nepriaznivý – zlý, je najvyššia priorita v rámci celého bioregiónu stav biotopu zlepšiť. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregiónu a v ostatných prípadoch je potrebné dosiahnuť zlepšenia stavu v území, čo môže prispieť k zlepšeniu stavu biotopu v bioregiónu.

Grafické znázornenie v tabuľke je vo forme „semaforových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Hodnotenie stavu biotopov je dané z pohľadu PR Javorinka, ktorá je malej výmery – 35,52 ha. V rámci tejto výmery je kvalita biotopov Pr1, Pr2 a Ls5.3/9140 v PR Javorinka priaznivá (výborná), avšak výmera v rámci rezervácie je malá. 
Biotop Ls5.1/9130 je v rámci rezervácie PR Javorinka plošne najviac sa vyskytujúcim, avšak nie v celej ploche výskytu je v priaznivom stave a je nutné jeho zlepšenie. V porovnaní s plochami lesov v okolí PR Javorinka však môžeme konštatovať vysokú kvalitu a hodnotu biotopov v rámci PR Javorinka s cieľom udržať a podporovať prírodné autoregulačné procesy s cieľom dosiahnutia klimaxového štádia lesných porastov. 

Tab. č.7 Hodnotenie stavu druhov európskeho významu, ktoré sú uvedené ako predmet ochrany podľa štandardných dátových formulárov (SDF).

	Hodnotenie druhov

	Druh
	relatívna početnosť v území
	zachovanosť populácie v území
	stav izolovanosti populácie v území
	celkový stav populácie v území 
	stav druhu na úrovni biogegrafic-kého regiónu
	cieľ ochrany
	priorita

	Canis lupus
	B
	B
	B
	B
	FV
	nutné udržanie stavu v území
	stredná

	Lynx lynx
	B
	B
	B
	B
	U1
	nutné udržanie stavu v území
	stredná

	Ursus arctos
	B
	B
	B
	B
	FV
	nutné udržanie stavu v území
	stredná


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý

Nastavenie priority cieľa ochrany je vo väzbe na stav biotopu v bioregiónu. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregiónu a v ostatných prípadoch je potrebné dosiahnuť zlepšenia stavu v území, čo môže prispieť k zlepšeniu stavu biotopu v bioregiónu.

Grafické znázornenie v tabuľke je vo forme „semaforových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Hodnotenie stavu druhov európskeho významu – veľkých šeliem (vlk, medveď, rys) je veľmi problematické z pohľadu hodnotenia v rámci PR Javorinka, ktorá je malej výmery – 35,52 ha. Naproti tomu veľké šelmy sa vyznačujú veľkou priestorovou aktivitou v rámci svojho domovského okrsku, ktorého veľkosť môže dosahovať aj niekoľko stoviek km2. Výskyt veľkých šeliem v rámci PR Javorinka môžeme hodnotiť ako stály, celoročný, avšak vzhľadom v veľmi malej výmere PR Javorinka je význam územia pre zachovanie priaznivého stavu jednotlivých druhov veľkých šeliem zanedbateľný.
1.6.4. Hodnotenie ďalších osobitných záujmov ochrany prírody a krajiny v území 

V území neboli identifikované ďalšie osobitné záujmy ochrany prírody. 

1.7. Výsledky komplexného zisťovania stavu lesa 

Obr. č.2 PR Javorinka, JPRL 4246a, 4247c1,2, 4248a, 4248b, 4249b, 4249c, ZP č. 5/2014 Ing. Bebej 
[image: image5.png]



Lesné porasty v PR Javorinka môžeme z hľadiska prirodzenosti zloženia a kvality biotopu rozdeliť na dve skupiny:

· Porasty s prirodzeným drevinovým zložením s výskytom biotopov NV, EV – JPRL 4246a, 4247c1, 4248a – 3-etážové porasty s vekom najstaršej etáže 120 rokov a viac, pralesový charakter porastov.
· Porasty vysadené na bývalých pasienkoch tvorené smrekom s prímesou buka – JPRL 4247c2, 4248b, 4249b, 4249c – jednoetážové porasty s vekom 50 – 80 rokov.
Keďže sa jedná o prírodnú rezerváciu v 5. stupni ochrany, všetky porasty sú bez zásahu  s cieľom udržať a podporovať prírodné autoregulačné procesy s cieľom dosiahnutia klimaxového štádia lesných porastov. Podrobný opis porastov sa nachádza v  tabuľkách, ktoré sú zaradené do prílohy č. 6.7.1 (Výpis PSL na roky 2010 – 2019).
2. Socioekonomické pomery (využívanie územia a jeho okolia) pozitívne a negatívne faktory) 
2.1. Historický kontext 

Územie PR Javorinka hoci gravitačne patrí do oblasti Kysúc, administratívne a vlastnícky patrí do katastra obce Zázrivá, teda na Oravu. O toto územie sa dlho viedli majetkovo-  vlastnícke spory čo dokazuje aj miestny názov územia “zvadlivá”. V procese valašskej kolonizácie môžeme predpokladať, že dané územie bolo využívané zhruba od 17. storočia na získavanie drevnej hmoty a po vyklčovaní častí lesa na pasenie hospodárskych zvierat, hlavne oviec. 
Ako biotopy s prirodzeným zložením drevín a prímesou skupín smreka je možné hodnotiť staršie 140 – 150 ročné porasty v dolnej a strednej časti prírodnej rezervácie, zaberajú cca 65 % územia v nadmorskej výške od cca 910 – 1060 m n. m., kde pravdepodobne nedošlo k vyklčovaniu lesa. Hornú časť rezervácie až po vrchol Javorinky (1210 m n. m.) tvoria prevažne 50-70 ročné sekundárne smrečiny s prímesou buka, jedle, jarabiny a javora horského, s predpokladaným zvyšovaním podielu týchto primiešaných drevín. Tieto porasty pravdepodobne vznikli zalesnením bývalých pasienkov okolo hrebeňa Okrúhlice a Javorinky (Obr.č.3).

Obr.č.3. PR Javorinka v súčasnosti (vpravo) a na historickej snímke z roku 1950 (vľavo)

Prvé pokusy o vyhlásenie územia za prírodnú rezerváciu boli v 80 rokoch 20. storočia, územie bolo vymedzené na menšej ploche ako dnes (iba porasty s prirodzenou drevinovou skladbou), názov rezervácie bol navrhnutý štátna prírodná rezervácia Zvadlivá. Neskôr došlo k rozšíreniu návrhu na rezerváciu aj o vrcholovú časť územia s kótou Javorinka 1210 m n. m., pričom bola rezervácia premenovaná podľa tohto vrcholu. Nakoniec bola prírodná rezervácia Javorinka vyhlásená vyhláškou Ministerstva životného prostredia SR č. 83/1993 Z. z. dňa 23. marca 1993. 

2.2. Stručný opis aktuálneho stavu 

V súčasnosti je PR Javorinka zachovalou rezerváciou s ukážkami prirodzených lesných porastov pralesného charakteru s množstvom plošne rozvinutých výmokov a pramenísk. Vo vrcholovej časti dochádza k postupnému prirodzenému premieňaniu smrekových porastov na porasty s čoraz väčšou prímesou buka, jedle, jarabiny a ďalších sprievodných drevín. Očakávame, že vplyvom prírodných procesov dôjde k postupnému pomalému rozpadu smrečín a vzniknú vekovo aj druhovo bohatšie a stabilnejšie porasty. 

Jediným vlastníkom a užívateľom pozemkov v PR Javorinka je pozemkové spoločenstvo Okrúhlica, pozemkové spoločenstvo, Zázrivá – so sídlom Stred č. 198, predseda Cyril Skubeň, Zázrivá.
Významným negatívnym antropickým vplyvom v území je lesná cesta, ktorá tvorí hranicu medzi porastami 4246a a 4247c1 a prechádza naprieč celou rezerváciou v najcennejšom území. V rokoch 2009 – 2013 došlo k ilegálnej obnove a rozšíreniu tejto cesty, čo narušilo prírodný charakter rezervácie v okolí lesnej cesty, stabilitu svahov, oddrenovanie a zasypanie niektorých pramenísk a zvýšenú eróziu. Došlo k zničeniu biotopov a lesného pôdneho fondu (odlesnením a odstránením podložia) na uvedených miestach.

2.3. Návrh zásad a opatrení využívania územia a jeho okolia z hľadiska cieľov ochrany 

PR Javorinka je lesná rezervácia s 5. stupňom ochrany. Celá jej výmera je na lesných pozemkoch. Akékoľvek zásahy do lesných porastov sú z titulu ochrany predmetných biotopov zakázané. Platný program starostlivosti o les nepredpisuje žiadne výchovné ani obnovné zásahy v lesných porastoch. V porovnaní s plochami lesov v okolí PR Javorinka môžeme konštatovať vysokú kvalitu a hodnotu biotopov v rámci PR Javorinka s cieľom udržať a podporovať prírodné autoregulačné procesy s cieľom dosiahnutia klimaxového štádia lesných biotopov. 

Opatrenia: BEZ ZÁSAHU.
3. Ciele starostlivosti a opatrenia na ich dosiahnutie 

3.1. Stanovenie dlhodobých cieľov starostlivosti 

Dlhodobým cieľom pre lesnú rezerváciu PR Javorinka je: Udržať alebo do roku 2047 zlepšiť stav biotopov a biotopov druhov tvoriacich predmet ochrany územia.
Vzhľadom na to že celá plocha PR je na lesných pozemkoch v bezzásahovom režime a cieľom starostlivosti na celej výmere je udržať územie bez akéhokoľvek zásahu človeka ekologicko-funkčné priestory sa na území nevyčleňovali. 

3.2. Stanovenie operatívnych cieľov 
Operatívny cieľ 1: Udržať do roku 2047 priaznivý stav kategóruie A biotopu európskeho významu Ls5.3 (9140), biotopov národného významu Pr1 a Pr2, podporovať prírodné autoregulačné procesy s cieľom dosiahnutia klimaxového štádia lesných biotopov, čím sa zabezpečí zachovanie stavu kategórie B u druhov európskeho významu Canis lupus, Lynx lynx, Ursus arctos a zlepšenie stavu biotopu európskeho významu Ls5.1 (9130) z kategórie B do kategórie A.

Operatívny cieľ 2: Zlepšenie stavu územia v časti narušenej ilegálnou obnovou a rozširovaním lesnej cesty medzi porastami 4246a a 4247c1.
Operatívny cieľ 3: Zabezpečenie systematického výskumu a monitoringu predmetov ochrany územia formou podpory vedeckých aktivít v území.
3.3. Rámcové plánovanie a modely hospodárenia pre lesné biotopy 

V súčasnosti platný program starostlivosti o les a modely hospodárenia v ňom uplatnené sú v súlade so záujmami ochrany prírody, tak ako boli prezentované vo forme cieľov ochrany (kap. 3.1., 3.2.). Schváleným modelom hospodárenia v území je tzv. bezzásah.
3.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia 

Tab.č.9 navrhované opatrenia
	Operatívny cieľ 1: Udržať do roku 2047 priaznivý stav kategóruie A biotopu európskeho významu Ls5.3 (9140), biotopov národného významu Pr1 a Pr2, podporovať prírodné autoregulačné procesy s cieľom dosiahnutia klimaxového štádia lesných biotopov, čím sa zabezpečí zachovanie stavu kategórie B u druhov európskeho významu Canis lupus, Lynx lynx, Ursus arctos a zlepšenie stavu biotopu európskeho významu Ls5.1 (9130) z kategórie B do kategórie A. 

	Merateľný indikátor plnenia: zachovalé biotopy Ls5.3 (9140), Ls5.1 (9130), Pr1, Pr2 v priaznivom stave A, druhy Canis lupus, Lynx lynx, Ursus arctos v stave B

	Číslo opatrenia
	Opis opatrenia
	výstup – indikátor plnenia aktivity
	termín
	zodpovednosť
	zdroje

	1.1 
	Pri obnovách PSL zachovať v území bezzásahový režim
	v PSL je zachovaný predpis bez zásahu, nerealizácia hospodárskych zásahov v území
	trvalý
	ŠOP SR
	Rozpočet ŠOP SR

	1.2 
	Realizovať kontrolnú a strážnu službu na zabránenie nelegálnym aktivitám (výruby, pytliactvo,výstavba)
	vykonané revízie, kontroly a zníženie počtu zaznamenaných nelegálnych aktivít v území
	trvalý
	ŠOP SR
	Rozpočet ŠOP SR

	1.3 
	Revízie v chránenom území v spolupráci s okresným úradom odborom životného prostredia a SIŽP
	Záznamy, stanoviská
	trvalý  
	ŠOP SR 
	Rozpočet ŠOP SR

	1.4
	Zabezpečenie profesionálneho strážcu prírody pre kontrolu vo východnej časti CHKO Kysuce vrátane PR Javorinka
	Pracovná zmluva 
	2018-2025
(v závislosti od organizačnej štrultúry ŠOP SR)
	ŠOP SR 
	Rozpočet ŠOP SR

	Operatívny cieľ 2: Zlepšenie stavu územia v časti narušenej ilegálnou obnovou a rozširovaním  lesnej cesty medzi porastami 4246a 4247c1
 

	Merateľný indikátor plnenia:   revitalizované okolie lesnej cesty – podmienky na zllepšenie stavu okolitých biotopov tvoriacich predmet ochrany územia

	Číslo opatrenia
	Opis opatrenia
	výstup – indikátor plnenia aktivity
	termín
	zodpovednosť
	zdroje

	2.1
	Zabezpečiť dohodu o spolupráci medzi ŠOP SR a vlastníkom územia
	Dohoda o spolupráci
	2018-2020
	ŠOP SR
	ŠOP SR

	2.2
	Zabezpečiť umiestnenie uzamykateľných rámp na vstupe a výstupe z PR Javorinka na zamedzenie prístupu cudzím osobám s mechanizmami a dopravnými prostriedkami
	rampy na vstupe a výstupe z PR
	2018 - 2020
	PS Okrúhlica, Zázrivá
	PS Okrúhlica, Zázrivá

	2.3
	Rigoly popri ceste a priepusty popod teleso cesty udržiavať vo funkčnom stave
	priechodné rigoly a priepusty
	trvalý
	PS Okrúhlica, Zázrivá
	PS Okrúhlica, Zázrivá

	2.4
	Pri ďalších požiadavkach na spevňovanie rigolov a telesa cesty, budú práce realizované len v terajšej šírke cesty a s využitím výlučne miestneho materiálu (pieskovec). Tento bude odoberaný výlučne mimo PR Javorinka.
	Stanoviská k zamýšľanej činnosti s takouto požiadavkou
	trvalý
	ŠOP SR, 

PS Okrúhlica, Zázrivá
	PS Okrúhlica, Zázrivá

	2.5
	Zabezpečiť stabilizáciu zárezových svahov cesty miestnym lomovým kameňom (pieskovec), ktorý bude odoberaný výlučne mimo PR Javorinka.
	vhodne stabilizované zárezové svahy
	2018-2020
	PS Okrúhlica, Zázrivá
	PS Okrúhlica, Zázrivá


	Operatívny cieľ 3: Zabezpečenie systematického výskumu a monitoringu predmetov ochrany územia formou podpory vedeckých aktivít v území.

	Merateľný indikátor plnenia: zrealizované výskumné práce, aktuálne údaje o stave predmetov ochrany územia 

	Číslo opatrenia
	Opis opatrenia
	výstup – indikátor plnenia aktivity
	termín
	zodpovednosť
	zdroje

	3.1
	Vyhľadanie výskumných kapacít na výskum  lesných biotopov, botanický a zoologický výskum (malakofauna, entomofauna, mikromammalia, avifauna, veľké šelmy) a zabezpečenie dohody o spolupráci
	dohoda o spolupráci s výskumným pracoviskom
	počas platnosti PS
	 ŠOP SR
	Rozpočet ŠOP SR

	3.2
	 Zabezpečenie výskumu formou diplomovej práce, dizertačnej práce alebo inej formy v rámci dohody o spolupráci výskumného pracoviska s ŠOP SR
	správa zo zrealizovaného výskumu
	2018 – 2023 
	ŠOP SR, iné zdroje
	Rozpočet ŠOP SR

	3.3
	Zabezpečenie monitoringu predmetov ochrany (biotopov a druhov)
	zrealizovaný monitoring, záznamy v KIMS, zhodnotený stav predmetov ochrany
	počas platnosti PS
	 ŠOP SR, iné zdroje
	Rozpočet ŠOP SR


4. Spôsob vyhodnocovania plnenia programu starostlivosti 

Plnenie aktivít by malo byť kontrolované podľa termínov v harmonograme navrhovaných opatrení (kapitola 3.4.) naplnením výstupu aktivity podľa stanoveného indikátora. Kontrola bude realizovaná samostatnou na to ustanovenou komisiou, v ktorej budú zástupcovia všetkých zainteresovaných subjektov. Termíny odpočtu budú nastavené logicky v termínoch, kedy je možné kontrolovať výstupy. V tabuľke je vyznačené predpokladané trvanie aktivity znakom x pre príslušný rok, ak je políčko tabuľky červene vyfarbené je v danom roku pri aktivite predpokladaný kontrolovateľný výstup. Roky sú vyfarbené v intenzite odtieňov podľa naliehavosti vykonať kontrolu na to ustanovenou komisiou.

Tab. 10 Harmonogram aktivít a dosiahnutých výstupov.

	Opatrenie
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041

	2043
	2044
	2045
	2046
	2047

Výstupom kontroly bude správa o vykonanej kontrole, ktorá bude odoslaná orgánu ochrany prírody, ktorý schvaľuje program starostlivosti o chránené územie s prípadnými návrhmi na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú integrálnou súčasťou programu starostlivosti.

6. PRÍLOHY
6.1. Mapa predmetov ochrany

6.1.1 Mapa biotopov

Poznámka: Prameniská horského a podhorského stupňa (komplex) Pr1, Pr2 sa vyskytujú roztrúsene na malých plochách v rámci biotopy Ls 5.3 Javorovo – bukové horské lesy.
6.1.2 Mapa biotopov druhov 
Druhy živočíchov európskeho významu, ktoré boli identifikované ako predmet ochrany v PR Javorinka – vlk dravý (Canis lupus), rys ostrovid (Lynx lynx), medveď hnedý (Ursus arctos) sa vyznačujú veľkou schopnosťou pohybu a migrácie na veľké vzdialenosti, ich teritória majú veľkú rozlohu, preto považujeme za ich biotop pre potreby programu starostlivosti celé územie PR Javorinka. 

6.2. Mapa identifikácie vlastnícko-užívateľských vzťahov 

6.2.1 Hranica PR Javorinka na CKN, parcela č.2817/1 – časť, Úrad geodézie, kartografie a katastra SR, 2000, ŠOP SR, Správa CHKO Kysuce

6.2.2 Prekryv JPRL a parciel registra EKN PR Javorinka Úrad geodézie, kartografie a katastra SR, ZP č. 5/2014 Ing. Bebej 
[image: image10.png]



6.2.3 Analýza vlastníckych vzťahov na parcelách CKN,EKN podľa jednotlivých JPRL v PR Javorinka
	p.č.
	Dc
	čp
	ps
	et
	výmera (ha)
	K. ú
	parcela          C - KN
	výmera parc.       C - KN
	podiel v parcele   C-KN
	č. LV pre parc. "C"
	druh pozemku
	parcela    E-KN
	výmera parc. E - KN
	výmera parc.    E - KN
	č. LV pre parc. "E"
	Vlastník, správca, užívateľ, nájomca

	1
	4246
	a
	0
	1
	2.96
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	2
	4246
	a
	0
	2
	1.07
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	3
	4246
	a
	0
	3
	1.61
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	4
	4247
	c
	1
	1
	4.6
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	5
	4247
	c
	1
	2
	1.84
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	6
	4247
	c
	1
	3
	2.76
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	7
	4247
	c
	2
	0
	1.87
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	8
	4248
	a
	0
	1
	2.46
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	9
	4248
	a
	0
	2
	2.05
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	10
	4248
	b
	0
	0
	1.41
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	11
	4249
	b
	0
	0
	6.84
	Zázrivá
	2817/1
	163.947
	časť parc.
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	
	
	
	
	
	
	
	
	
	
	
	
	9184/6
	0.053
	časť parc.
	6224
	Okrúhlica, PS

	
	
	
	
	
	
	
	
	
	
	
	
	9184/7
	0.1621
	časť parc.
	6224
	Okrúhlica, PS

	
	
	
	
	
	
	
	
	
	
	
	
	9184/8
	0.2756
	časť parc.
	6224
	Okrúhlica, PS

	
	
	
	
	
	
	
	
	
	
	
	
	9184/10
	0.1394
	časť parc.
	6224
	Okrúhlica, PS

	12
	4249
	c
	0
	0
	7.26
	Zázrivá
	2817/1
	163.947
	časť parc
	nezaložený
	lesné poz.
	9183/7
	153.3876
	časť parc.
	9969
	Okrúhlica, PS

	
	
	
	
	
	
	
	
	
	
	
	
	9184/8
	0.2756
	časť parc.
	6224
	Okrúhlica, PS

	
	
	
	
	
	
	
	
	
	
	
	
	9184/9
	0.0362
	časť parc.
	6224
	Okrúhlica, PS

	
	
	
	
	
	
	
	
	
	
	
	
	9184/10
	0.1394
	časť parc.
	6224
	Okrúhlica, PS


6.3. Mapa využitia územia 

Celé územie je využívané ako lesné pozemky bez zásahu v zmysle platnej dokumentácie programu starostlivosti o les.
[image: image11.png]Mapa vyuzitia izemia PR Javorinka

6.4. Mapa ekologicko-funkčných priestorov   

PR Javorinka nie je členená na ekologicko-funkčné priestory a preto nie je potrebné mapu vyhotovovať.
6.5. Mapa zón  

PR Javorinka nie je zónovaná a preto nie je potrebné mapu vyhotovovať.

6.6. Mapy navrhovaných opatrení starostlivosti na jednotlivých parcelách alebo jednotkách priestorového rozdelenia lesa (JPRL)

Celá plocha PR je v bezzásahovom režime. Na mape je znázornená lesná cesta, ktorú je potrebné revitalizovať a umiestnenie rámp na zabránenie vstupu motorovými vozidlami do PR Javorinka.  

6.7 Iná dokumentácia

6.7.1 Výpis PSL v PR Javorinka na roky 2010 – 2019, ZP č. 5/2014 Ing. Bebej

